Dell
Dell Inc. on yhdysvaltalainen tietokoneita ja oheislaitteita valmistava yritys, jonka Michael Dell perusti vuonna 1984. Sen päämaja sijaitsee Round Rockin kaupungissa, Texasin osavaltiossa. Dell tuotekehittää, valmistaa ja markkinoi laaja-alaisesti henkilökohtaisia tietokoneita, palvelimia, tallennuslaitteita, tietoliikennekytkimiä, televisioita, tulostimia, kämmentietokoneita, ohjelmistoja, oheislaitteita ym.
Dell Adamo
Dell Adamo on Dellin valmistama kannettava tietokone. Prototyyppi esiteltiin Consumer Electronics Show -messuilla 9. tammikuuta 2009. Virallisesti kannettava tietokone julkaistiin Yhdysvalloissa 17. maaliskuuta 2009.